jkorsvik/nowiki_second_scrape_merged huggingface dataset:
Kapillar

Kapillarer eller hårrørsårer (lat. capillus, hår) er kroppens tynneste blodårer, mellom 0,1 og 0,01 mm i diameter.
Kapillarene er den delen av sirkulasjonssystemet hvor utvekslingen av oksygen/karbondioksid og næringsstoffer/avfallsstoffer finner sted.


== Anatomi ==
Hjertet pumper blod ut i kroppens store arterier. Disse forgrener seg i arterioler, som leder blodet inn i kapillarene. Venolene leder så blodet ut av kapillarene, og videre inn i venene, som igjen fører blodet tilbake til hjertet.


== Fysiologi ==


=== Utveksling av gasser og stoffer ===
I kapillarene skjer nesten all transport av gasser og næringsstoffer i kroppens sirkulasjonssystem. Kapillarveggen er så tynn at den tillater gasser og stoffer å diffundere gjennom. Dette er drevet av osmotiske og hydrostatiske gradienter samt aktiv transport, vil vann, proteiner, salter og næringsstoffer utveksles mellom blodet og cellene.
Oksygen vil disossieres fra hemoglobinet i blodet, og passere over kapillarveggen til cellene. Likeledes vil karbondioksid fra cellene transporteres over i blodet og feste seg til hemoglobinet. Andre gasser i blodet (kullos, nitrogen etc.) vil også utveksles.


=== Regulering av utvekslingen ===
Arteriolene regulerer hvor mye blod som ledes inn i kapillarene ved to mekanismer:

Vasodilatasjonen, utvidelsen av blodårenes (hovedsakelig arteriolenes) karvegg, oppstår som påvirkning av gassen nitrogenoksid (NO), som fører til en avslapning av den glatte muskulaturen i arteriolveggen. (Dette er virkningsmekanismen for medikamentet nitroglyserin, som fører til en frigjøring av NO i blodet.) Redusert pH, redusert oksygenmetning og varme er andre utløsende årsaker til vasodilatasjon i arteriolene.
Vasokonstriksjonen, innsnevring av blodkarenes diameter, reguleres av at den glatte muskulaturen i arteriolveggen trekker seg sammen. Dette skjer f.eks. som en respons på kulde, hvor arteriolene i huden trekker seg sammen. Den forminskede diameteren av blodkaret fører til økt motstand mot væskeføring. Dermed vil væskeføringen/blodføringen avta, i og med at forholdet mellom trykkforskjellen i blodkaret (blodtrykket) og motstanden mot væskeføringen er minket. Blodføringen (Q) i et kar er forholdet mellom trykkforskjellen (delta p) og motstanden (R) :Q = Delta p / R


=== «Shunting» ===
Shunting er et fenomen hvor det ikke foregår utveksling av gasser eller stoffer i kapillaret. Dette ses f.eks. i lungevevet hvis alveolene er klappet sammen eller er væskeholdige.
Blå Kors Speidere

Blå Kors Speiderne er et eget korps tilknyttet Norges speiderforbund.
Forskjellen på BK-Speidere og andre speidere er at BKS arbeider for en rusfri livsstil ved å tilby aktiviteter i et rusfritt miljø, samt hjelpe til en kristen tro. BK-Ungdom (BKU) ønsker å påvirke samfunnsutviklingen med fokus på avhold fra rusmidler.
Blå Kors Speiderne er tilknyttet, og direkte underlagt, Blå Kors Ungdom. BKU er igjen underlagt Blå Kors Norge, som er tilknyttet Blå Kors Internasjonale Forbund.
Blå Kors Speiderne er bygget opp på samme måte som andre speidergrupper med:

Ulvunger/Meiser
Småspeidere
Stifinnere
Vandrere
RovereUlvunger og Meiser samt Småspeiderne tilhører flokken. Stifinnerne og vandrerne danner troppen or Roverne danner et roverlag. Disse styres av en gruppeledelse som består av gruppeleder og -assistent, lagleder og-assisten, troppsleder og -assistent og flokkleder og -assistent.


== Symbolikk ==
Logoen er et blått kors på hvit bakgrunn, i samme proposisjoner som logoen til Røde Kors. Merket er inspirert av hjelpeorganisasjonen Røde Kors. Korset symboliserer det kristne verdigrunnlag. Blåfargen symboliserer avholdsarbeidet.


== Avholdsarbeid ==
Norges speiderforbund og Blå Kors Speiderne har felles plattform i forhold til rusmidler og verdigrunnlag i speiderarbeidet. I tillegg ønsker BKS at flest mulig speiderledere undertegner avholdsløftet.


== Speidergrupper ==
Blå Kors ble stiftet i 1877 i Sveits av presten Louis Rovhat. 43 land over hele verden er med i Blå Kors, med om lag 250.000 medlemmer. 
I 1906 stiftet sogneprest Ole Theodor Moe Blå Kors i Norge. 
1918 ble den første speidergruppen startet i Bergen. På 70-tallet var antall Blå Kors-speidere over 500. 
I 2003 er det 5 speidergrupper på Sørlandet/Bergen med om lag 230 medlemmer.

Kolltveit BK Speidergruppe
Kristiansand BK Speidergruppe
Vennesla BK Speidergruppe
Evje BK Speidergruppe
Flekkerøya BK Sjø


== Medlemsblad ==
Trend/Blått blikk: 3 utgaver pr. år: BKU/BKS
BlåKorsbladet: 3 utgaver pr. år: BKN


== Eksterne lenker ==
Blå Kors Ungdom
Blå Kors Norge
Tore Bernitz Pedersen

Tore Bernitz Pedersen (født 26. januar 1935 i Oslo, død 17. april 2015) var en norsk tegner, illustratør og reklamemann.
Tore Bernitz Pedersen ble utdannet ved Statens håndverks- og kunstindustriskole i Oslo 1953–1955 under Chrix Dahl og Olav Mosebekk og ved Regent Polythecnic Art School i London 1955–1956. Han arbeidet i reklamebyrå, illustrerte for aviser, tidsskrifter, forlag og også NRK. Han var mest aktiv som avistegner på 1970-tallet, blant annet for Aftenposten, Dagbladet og Fredriksstad Blad. Bernitz Pedersen arbeidet dessuten mye med bokillustrasjoner, akvareller og fri kunst.
Han bodde på Hydra med vennen Axel Jensen på begynnelsen av 1960-tallet. Deres vennskap fortsatte, og de utga tegneserien Doctor Fantastisk sammen med Roar Høyland og Terje Brofos (Pushwagner). Serien gikk i Dagbladet på midten av 1970-tallet. Han illustrerte Alf Prøysens sangbok Fra Hompetitten til bakvendtland, flere av Georg Apenes' bøker om Fredrikstad og omegns lokalhistorie samt sin venn Olav Angells bøker om Oslo og hans Haiku diktsamling.
Tore Bernitz Pedersens tegninger er holdt i en rask og lett, humørfylt og energisk tegnestil, ofte utført med spiss filtpenn. Motivene kan være både snille karikaturer og politiske kommentarer, lyriske vignetter og upretensiøse bruksillustrasjoner i en internasjonal reklametradisjon.
Tore Bernitz Pedersen ble medlem av Tegnerforbundet i 1958. Han bodde og arbeidet i mange år i Fredrikstad i Østfold, hadde fire barn og var gift med Reidun Bernitz Pedersen.


== Referanser ==


== Eksterne lenker ==
Intervju i Fredriksstad Blad 2005
Tore Bernitz Pedersens tegneserieutstilling i Fredrikstad 2003
Vitória FC

For ikke å forveksle med Vitória SC, det er Esporte Clube Vitória.Vitória Futebol Clube er et portugisisk fotballag som kommer fra byen Setúbal, og spiller sine hjemmekamper på Estadio do Bonfim. 


== Meritter ==


== Sesonger ==


== Referanser ==


== Eksterne lenker ==
Offisielt nettsted 
(en) Vitória Futebol Clube (Setúbal) – kategori av bilder, video eller lyd på Commons
Mikael Niemi

Mikael Niemi ble født den 13. august 1959 og vokste opp i Pajala som ligger i Nord-Sverige, rett ved siden av grensa til Finland. Han trente langrenn og deltok i konkurranser og er fremdeles glad i å være ute i naturen. Allerede som 15 åring begynte han å skrive både noveller og dikt. I 1977 flyttet han til Luleå, men han er nå flyttet tilbake til Pajala.
Han utdannet seg til el-teletekniker som gjorde at han gikk en 4-årig linje. Dette var årsaken til at han flyttet til Luleå. Etter gymnaset har han hatt mange forskjellige jobber. Verkstedjobb, lærervikar, ungdomsarbeider, og i et lite bokforlag. 
Den litterære debuten kom i 1988 med diktsamlingen Neseblod under høymessen. Etter det har han skrevet både lyrikk, prosa og teater for radio og scene. 
Mormoren til Mikael Niemi er same og faren er tornedaling. Faren kommer altså fra den finskspråklige minoriteten i Øst-Sverige. Røttene er veldig viktige for Mikael Niemi og han har mye inspirasjon og kraft derifra.
Hans hittil mest populære bok, Populærmusikk fra Vittula, ble filmatisert i 2004.


== Noen verker ==
Näsblod under högmässan (diktsamling, 1988)
Mitt i skallen! (rapportbok om videregående skole, 1988)
Änglar med mausergevär (diktsamling, 1989)
Med rötter här uppe (rapportbok om Tornedalen, 1989)
Djevelen i kirken (Kyrkdjävulen, ungdomsroman, 1996). Oversatt fra svensk av Tor Edvin Dahl. (Cappelen, 1996)
Blodsugarna (1997), ungdomsroman
Populærmusikk fra Vittula (Populärmusik från Vittula). Oversatt fra svensk av Erik Krogstad. (Pax, 2001)
Knølhølet: fortellinger fra verdensrommet (Svålhålet: Berättelser från rymden, science fiction-noveller, 2004). Oversatt fra svensk av Erik Krogstad. (Pax 2004)
Mannen som døde som en laks (Mannen som dog som en lax, 2006, kriminalfortelling, 2006). Oversatt fra svensk av Erik Krogstad. (Pax, 2006)
Jag gjorde Vietaskuppen, (dramatikk, 2006)
Bomb dem! (Skjut apelsinen, ungdomsroman, 2010). Oversatt fra svensk av Erik Krogstad. (Cappelen Damm, 2012)
Fallvann (Fallvatten, roman, 2012). Oversatt fra svensk av Erik Krogstad. (Forlaget Oktober, 2013)Man må kunne forsvare seg, 1988, radioteater, P1


== Priser og utmerkelser (utvalg) ==
Albert Engström-prisen 2009
Piratenprisen 2002
Litteraturklubbens Stora Litteraturpris 2001
Årets bok-Månadens boks litterära pris 2001
Tidningen VI:s litteraturpris 2000
BMF-plaketten 2000
Augustprisen 2000


== Referanser ==
Børre Steenslid

Børre Steenslid (født 25. juni 1985 i Deknepollen, Vågsøy) er en norsk fotballtrener og tidligere fotballspiller som  er assistenttrener for Strømsgodset.Han kom til Viking før 2007-sesongen fra førstedivisjonsklubben Sogndal der han hadde vært siden 2004. Han har representert Norge på både U-18 (2 kamper), U-19 (3 kamper, 1 mål) og U-21 (9 kamper, 1 mål). Han omtales som en sterk og rask spiller. Han kom til Molde før 2011-sesongen for å forsterke Moldes forsvar og tilføre midtforsvare hurtighet. Han ble imidlertid langtidsskadet under sesongoppkjøringen i Spania og spilte sin første hele kamp for Molde i cupoppgjøret mot Sandefjord 18. august 2012.
Den 1. oktober 2013 la Steenslid opp som følge av en langvarig kneskade. Han blir nå en del av Molde FKs trenerteam.


== Referanser ==


== Eksterne lenker ==
(en) Børre Steenslid – Transfermarkt 
(no) Børre Steenslid – Norges Fotballforbund 
(en) Børre Steenslid – FBref 
(es) Børre Steenslid – as.com 
Spillerprofil hos viking-fk.no
Peter Sellers

Richard Henry Sellers, best kjent som Peter Sellers, (født 8. september 1925, død 24. juli 1980) var en engelsk komiker og skuespiller som huskes fra sine roller som inspektør Clouseau i Den rosa panteren, Dr. Strangelove, Clare Quilty i 1962-versjonen av Lolita og den naive uskyldige Herr Chance i Velkommen Mr. Chance.


== Tidlig liv ==
Sellers var født i Southsea, Portsmouth i en familie av underholdere. Hans foreldre gav ham klengenavnet Peter etter en eldre dødfødt bror. han gikk på den katolske skolen St. Aloysius College, selv om faren, Yorkshire-fødte Bill Sellers (1900–1962) var protestant og moren, Agnes Doreen «Peg», født Marks (1892–1967) var jødisk. Hans mormor, Bienvenida «Welcome» Mendoza (1855–1932), var av portugisisk-jødisk herkomst; hennes bestefar, Mordecai Mendoza (1774–1851), var fetter av den engelske legendariske bokseren Daniel Mendoza (1764–1836). Sellers var også fetter til radiostemmen Mike Mendoza.


== Senere liv og karriere ==
Sellers karriere startet på radioshowet The Goon Show på BBC radio. Hans evne til å kunne imitere forskjellige aksenter (fransk, indisk, amerikansk, tysk, etc) sammen med hans talent til å kunne skape komiske figurer førte til at han fikk kjendisstatus i Storbritannia gjennom opptredener i radio. Snart ble han også kjent som filmskuespiller og oppnådde internasjonal kjendisstatus. Mange av hans figurer ble ikoner i moderne populærkultur. Sellers privatliv var karakterisert av konflikter og kriser, og han slet med rusmisbruk og emosjonelle problemer samt hjerteproblemer. Han var gift fire ganger, to av disse ekteskapene resulterte i tre barn. Han ble rammet av et hjerteinfarkt under et opphold på London-hotellet The Dorchester, og døde kort tid senere på sykheus.Han var frimurer og tilhørte Chelsea Lodge No 3098. Gjennom denne losjen omgikk han med mange skuespillere og komikere.


== Filmografi ==


== Referanser ==


== Eksterne lenker ==
(en) Offisielt nettsted 
(en) Peter Sellers – kategori av bilder, video eller lyd på Commons 
(en) Peter Sellers på Internet Movie Database 
(no) Peter Sellers hos Filmfront 
(sv) Peter Sellers i Svensk Filmdatabas 
(da) Peter Sellers på Filmdatabasen 
(da) Peter Sellers på Scope 
(fr) Peter Sellers på Allociné 
(en) Peter Sellers på AllMovie 
(en) Peter Sellers hos Turner Classic Movies 
(en) Peter Sellers hos Rotten Tomatoes 
(en) Peter Sellers hos The Movie Database
Trond Skauen

Trond Skauen (født 15. april 1953, død 20. oktober 2006), var en norsk travkusk som vant 2444 seirer i sin karriere. 10. november 1993 fikk han gullklokke av kong Harald for ett tusen seire. 


== Eksterne lenker ==
Om Skauen på nrk.no
Byantikvar

En byantikvar, kulturminneforvalter, antikvarisk sakkyndig, kulturminnerådgiver eller -konsulent er en offentlig tjenestemann tilknyttet enkelte norske kommuner. Stillingen eller fagetaten denne leder, skal være kommunens rådgiver i spørsmål som gjelder bevaring av arkitektonisk og kulturhistorisk verdifulle bygninger, anlegg og miljøer. Byantikvarene kan også ha enkelte forvaltningsoppgaver. Byantikvaren i Oslo har som fylkeskommune delegert statlig myndighet i henhold til lov om kulturminner og kan fatte bindende vedtak for fredede bygninger og anlegg, gravhauger med mer. Det er byantikvar i Oslo, Bergen, Trondheim, Kristiansand, Stavanger, Haugesund og Sandnes. På Røros bruker man betegnelsen «kulturminneforvalter», i Ullensaker «kulturminnekonsulent».


== Se også ==
Riksantikvar
Fylkeskonservator
Antikvar


== Eksterne lenker ==
Utdanning.no sin yrkesbeskrivelse av byantikvar
Byantikvaren i Oslo
Byantikvaren i Bergen
Byantikvaren i Trondheim
Byantikvaren i Stavanger
Byantikvaren i Kristiansand
Byantikvaren i Sandnes
Kulturminneforvalter Røros kommune
Barry Farber

Barry Morton Farber (1930–2020) var en amerikansk journalist, forfatter og konservativ talks-show vert på radio.
Faber er blant annet kjent for sin dekning av flyktningkrisen ved grensen mellom Ungarn og Østerrike under den ungarske oppstanden mot Sovjetunionen i 1956. Farber møtte der Thorvald Stoltenberg som hjalp flyktinger med å passere en elv på grensen.Farber var ellers en meget språkkyndig person som behersket både svensk, norsk, serbokroatisk, bengali, italiensk og en rekke andre språk. Han fikk publisert artikler i aviser som The New York Times, Reader's Digest, The Washington Post og Saturday Review. Han forsøkte å bli valgt til borgermester i New York i 1977, men tapte for Ed Koch.Han har utgitt fire bøker.


== Referanser ==
Fylkesvei 482

Fylkesvei 482 går mellom Kvarstein bru i Vennesla og Lund i Kristiansand. Veien er 10,3 km lang.
Frem til 2019 hadde veien betegnelsen fylkesvei 1 (Vest-Agder).


== Kommuner og knutepunkter ==

 VenneslaTorridalsvegen 

 KristiansandTorridalsveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1
(no) Statens vegvesen – trafikkmeldinger
U-dal

En U-dal er en dal gravd ut av en isbre, noe som gir et distinkt U-formet tverrsnitt. U-daler er motsatsen til V-daler, der dalsidene møtes i en skarp vinkel eller flate, elvegravde daler.


== Dannelse ==

U-daler er kjennetegnet ved en ganske jevn avrundet dalbunn, med bratte fjellsider opp til et fjellplatå på begge sider. Slike daler er dannet ved at en utløper fra en isbre (en brearm) har seget over terrenget over svært lang tid. Stein og sand fryser fast under breen, og når breen beveger på seg, virker steinene som et grovt sandpapir som «pusser» dalen i fasong. Når tykkelsen på en isbre overstiger 50 meter, vil isen begynne å oppføre seg plastisk og vil renne nedover og gi opphav til såkalte hengebreer og isstrømmer. Brearmer vil følge eksisterende forsenkninger i terrenget (et bekkefar eller elveleie) og bevegelsene i breen vil forme og utvide disse til de utgjør en dal. Fullt utviklede U-daler slik vi finner i Norge er et resultat av gjentatte isstrømmer gjennom mange istider.Dalsidene i en U-dal kan være ganske glattslipte og vil noen ganger være nesten uten vegetasjon. Dalbunnen er i noen tilfeller fylt av stein og grus fra bunnmorene som ble dannet under breen, og kan ha godt jordsmonn. Noen steder vil dalen ha tydelige «trinn» der en endemorene har blitt dannet. I slike daler vil det kunne dannes en liten V-dal i bunnen av dalen der en elv graver seg gjennom morenen. En del større U-daler kan også ha en esker langs dalbunnen. Noen steder kan en mindre isstrøm ha ledet ut i en større og dypere. Når isen smelter av vil man da får et fenomen der en u-dal greiner av fra en annen u-dal et stykke oppe i dalsiden. Dette kalles en hengende dal.


== Utbredelse og eksempler ==

U-daler finnes bare der det er fjellrikt terreng og har vært nedising i istidene i kvartær, det vil si rundt polarområdene på begge sider av Jorda. På den nordlige halvkule er det i første rekke Norge og Grønland som har slike landskapsformer, men de finnes også i Canada og i Rocky Mountains. Nedising i høyfjellsområder gjør at slike daler også finnes i Alpene og Himalaya. På den sørlige halvkule er det lite landområder på de aktuelle breddegradene, men det finnes U-daler i Ildlandet, på New Zealand og på enkelte isfrie områder i Antarktis.I Norge finnes mange gode eksempler på U-daler. Både Hemsedal, Gudbrandsdalen og Adventdalen på Svalbard er typiske U-daler. Engabreen, en bredarm av Svartisen har siden den lille istid trukket seg tilbake og er et meget tydelig eksempel på en U-dal i dannelse. Mange av fjordene i Norge er opprinnelige u-daler, slik som Sognefjorden som er en oversvømt U-dal. Det samme er Tyrifjorden.


== Referanser ==


== Eksterne lenker ==
(en) U-shaped valleys – kategori av bilder, video eller lyd på Commons
Trond Harr

Trond Harr (født 1943) er en norsk tidligere sportsdanser, internasjonal dansedommer og dansetrener for amatører.  
Harr startet som barnedanser i 1950 og var aktiv sportsdanser fram til 1975. Etter det var han internasjonal dommer og dansetrener for amatører. Han har også hatt flere verv Norges Danseforbund (NADU). Han var formann fra 1971 til 1982 og senere visepresident. Han har også vært engasjert internasjonalt, blant annet formann i Nordisk Sportsdanser Forbund (fra 1976) og styremedlem i International Danse Sport Federation fra 1975 til 1992. Han var fagdommer i TV 2-programmet Skal vi danse fra 2006 til 2007.Trond Harr er utdannet økonom og var ansatt som økonomimedarbeider (fra 1993 økonomisjef) ved Det matematisk-naturvitskaplege fakultetet, Universitetet i Oslo, fra 1968 til 2008.


== Referanser ==


== Eksterne lenker ==
(en) Trond Harr på Internet Movie Database
Fylkesvei 496

Fylkesvei 496 går mellom Rona og Drange i Kristiansand kommune.
Frem til 2019 hadde veien betegnelsen fylkesvei 3 (Vest-Agder).


== Kommuner og knutepunkter ==

 Kristiansand


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv496
(no) Statens vegvesen – trafikkmeldinger
Poding

Poding er sammenkobling av plantevev fra to forskjellige planter.
Vanligvis er det bare botanisk nær beslektede arter som kan podes. To eller flere planter kan podes sammen. En liten plantedel kan podes på en større ved hjelp av forskjellige teknikker. 
Poding går ut på å få kontakt mellom floem og vaskulært kambium i grunnstamme og podekvist. Sårstedet er utsatt for uttørking og soppangrep og må dekkes av en podevoks som vanligvis inneholder bivoks, harpiks, stearin etc. Podekvisten bindes fast med strikk eller bast som skal morkne når podingen er fullstendig. 
Noen sorter og krysninger har vanskelig for å sette frø, og noen kan ikke stiklingsformeres. I disse tilfellene er poding velegnet.
Kevin Warwick

Kevin Warwick (født 1954) er en britisk ingeniør og forsker med kybernetikk som sitt spesialområde. Han er kjent for sine forsøk på å koble teknologi til det menneskelige nervesystem.
Han tok en doktorgrad ved Imperial College i 1993. Han har vært ansatt ved Coventry University og som professor ved University of Reading.Warwick har blitt omtalt som verdens første Cyborg, hvilket innebærer at han er både menneske og robot. Årsaken til denne benevnelsen var at han i 1998 fikk han implantert databrikker i kroppen, og at han på den måten ble i stand til å kommunisere direkte med en datamaskin. 
Han er også kjent for leksjonen “The Rise of The Robots” som han holdt på Royal Institution Christmas Lectures julen 2000. Her mente han blant annet at i morgendagens samfunn vil alle vil bli pålagt å få en microchip skutt inn under huden. Chipen sender så ut et stadig signal som viser hvor man befinner seg. Og gjennom chipen vil datamaskinene, dvs. fremtidens Internett, motta impulser om hva man tenker, og datamaskinen vil føre tankeimpulser tilbake for å styre tankene i den «riktige» retning. 


== Referanser ==


== Eksterne lenker ==
Hjemmeside
Libius Severus

Libius Severus (født ca. 420, død 15. august 465) var en vestromersk keiser fra 461 til 465. Den forrige keiseren, Majorian ble drept av den mektige magister militum Ricimer 2. august 461. Etter et kort interregnum ble Libius Severus utropt til keiser ved Ravenna 19. november samme år. 
Severus var kun en marionett, all makta lå hele tiden hos Ricimer. Severus ble ikke godkjent som keiser av den østromerske keiseren, Leo I. En annen som nektet å anerkjenne Severus var Aegidius, magister militum i Gallia. Visigoterne tok på seg å fjerne Aegidius, til gjengjeld fikk de byen Narbonne. Aegidius falt i 465 og en slags romersk autoritet i området ble gjenopprettet.
Nesten ingenting er kjent om Libius Severus’ regjering. Han døde i løpet av høsten 465. Datoen er uviss, to forskjellige kilder nevner henholdsvis 15. august og 14. november, det er bevart en lov i hans navn datert 25. september. Dødsårsaken er heller ikke kjent med sikkerhet. Senere historikere har hevdet at han ble forgiftet av Ricimer, men den samtidige skribenten Sidonius Apollinaris skrev i 468 at Severus døde av naturlige årsaker.


== Kilder ==
De Imperatoribus Romanis: An Online Encyclopedia of Roman Rulers and their Families
Hyponym

Hyponym (fra gresk: onyma, «navn») er, innen lingvistikken, et ord med en referanse som inngår i (er en delmengde av) referansen til et annet ord. Et klassifikasjonssystem hvor underordnede ord er hyponymer, mens overordnede ord er hyperonymer kalles en taksonomi.


== Eksempler ==
Ordet terrengsykkel er et hyponym til sykkel, som igjen er et hyponym til fremkomstmiddel. Motsatt er fremkomstmiddel et hyperonym til sykkel, og sykkel er et hyperonym til terrengsykkel.


== Referanser ==
Deiksis

Deiksis innebærer i semantikken at et ord skifter referanse avhengig av hvem som ytrer seg, hvor det blir ytret eller når ytringen tar plass. Deiktiske ord kalles ofte indikatorord.

Persondeiksis
Pronomenene «du», «jeg», «vi», «dere» m.m. er ord som tolkes avhengig av hvem som snakker og hvem som lytter. Ordet «jeg» vil endre referanse i en samtale etter hvem som snakker.
Stedsdeiksis
Adverb («her», «der») og preposisjoner («bak», «foran») viser eksempler på ord som forandrer referanse avhengig av stedet for ytringen.
Tidsdeiksis
Adverb (tidsadverb) som «nå» og «da» er avhengig av tidspunkt for ytringen.


== Litteratur ==
Anderson, Stephen R.; & Keenan, Edward L. (1985). Deixis. In T. Shopen (Ed.), Language typology and syntactic description: Grammatical categories and the lexicon (Vol. 3, pp. 259–308). Cambridge: Cambridge University Press.
Fillmore, Charles J. (1966). Deictic categories in the semantics of ‘come’. Foundations of Language, 2, 219–227.
Fillmore, Charles J. (1982). Towards a descriptive framework for spatial deixis. In R. J. Jarvell & W. Klein (Eds.), Speech, place and action: Studies in deixis and related topics (pp. 31–59). London: Wiley.
Gaynesford, M. de I: The Meaning of the First Person Term, Oxford, Oxford University Press, 2006.
Kordić, Snježana (2001). Wörter im Grenzbereich von Lexikon und Grammatik im Serbokroatischen [Serbo-Croatian Words on the Border Between Lexicon and Grammar]. Studies in Slavic Linguistics ; 18. München: Lincom Europa. s. 280. ISBN 3-89586-954-6. LCCN 2005530313. OCLC 47905097. OL 2863539W.  Summary.
Traut, Gregory P. and Kazzazi, Kerstin. 1996. Dictionary of Language and Linguistics. Routledge. London and New York.